《郡楼望九华歌》
唐代·霍总

楼上坐见九子峰，翠云赤日光溶溶。有时朝昏变疏密，

八峰和烟一峰出。有时风卷天雨晴，聚立连连如弟兄。

阳乌生子偶成数，丹凤养雏同此名。日日遥看机已静，

未离尘躅思真境。子明龙驾腾九垓，陵阳相对空崔嵬。

玉浆瑶草不可见，自有神仙风马来。

作者简介：德宗兴元元年，从事东都幕府，与穆员、武元衡友善。时大旱，蝗虫为灾，总赋《蝗旱诗》，穆员称赏之，为作序。累官池州刺史。其诗为时所重，令狐楚《御览诗》选入。